Melodien til sangen er hentet fra den første march i Elgars "Pomp and Circumstance" (1901). Værket blev skrevet på opfordring af kong Edvard VII, som fortalte Elgar, at melodien ville blive en storartet sang. Da Elgar senere blev bedt om at skrive et værk til kongens kroning, omdigtede han det foreslåede tema til dette brug i 1902. Han lod digteren A.C. Benson skrive den patriotiske tekst, som i nogen grad afspejler imperiets fremgang og vækst, jf. boerkrigen i Syd-Afrika.